 Na WINNIE ONYANDO MADIWANI nchini wametishia kususia kupitisha bajeti za Kaunti ikiwa matakwa yao hayatashughulikiwa ndani ya siku 14 zijazo. Madiwani hao 2, 200 waliokusanyika jijini Nairobi Jumatano kwa ajili ya kongamano lao la kwanza walipitisha makataa 10, miongoni mwao ikiwa ni kuongezwa mishahara. Kwa kawaida, madiwani nchini hulipwa mshahara wa kimsingi wa Sh86, 625 kila mwezi, pamoja na marupurupu ya Sh57, 750. Kwa jumla, MCAs wa Kenya hupokea malipo ya jumla ya takriban Sh144, 375 Kando na kuongezwa mishahara, madiwani hao wanataka kuanzishwa kwa Hazina ya Maendeleo ya Wadi ambayo inatambulika kisheria na iwe asilimia 40 ya bajeti ya maendeleo ya kaunti. Pia wanataka kuwa na Hazina ya Utekelezaji wa Kaunti iliyoanzishwa kwa ajili ya madiwani walioteuliwa. Kadhalika, wanadai kuwa bunge la kaunti linahitaji kupewa uhuru wa kifedha ili kusaidia katika utekelezaji wa mamlaka yake. Kando na hayo, madiwni hao wanataka Tume ya Mishahara na Marupurupu (SRC) ishurutishwe kurejesha marupurupu yao. Aidha wanataka Mamlaka ya Ushuru nchini (KRA) kushurutishwa kubatilisha na kurejesha ushuru wa asilimia 30 inayotozwa kwa malipo yao ya magari. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  